### Beslutningstema

Det skal besluttes, om der skal meddeles dispensation til opførelse af to nye beboelsesejendomme på adressen [adresse], 6270 Tønder.

### Sagsfremstilling

Bygherre ønsker at opføre to nye beboelsesejendomme på ovennævnte adresse, tilsvarende den tidligere opførte ejendom beliggende [adresse]. Ejendommen er omfattet af bevarende lokalplan nr. 6.16 for bebyggelsen på Leonora Holm og den del af bebyggelsen langs [adresse]. Lokalplanen har bl.a. til formål at sikre, at ny bebyggelse får en placering, udformning og et materialevalg, så bygningerne lægger sig tæt op af områdets bevaringsværdige bebyggelse, så der er overensstemmelse med den stedlige byggetradition, hvorved bygningerne medvirker til at opretholde karakteren af det eksisterende miljø.

Jf. lokalplanens § 5.1 må bebyggelsesprocenten for den enkelte ejendom ikke overstige 35 %, og bygningernes højde skal være 8 ½ meter.

Derudover er det i § 5.4 formuleret, at der ikke kan ske yderligere boligudbygning inden for lokalplanområdet. Dette skal dog sammenholdes med, at der i forbindelse med vedtagelsen af gældende lokalplan sker en ophævelse af lokalplan nr. 6.10 for bebyggelsen på hjørnet af [adresse] og [adresse] (projektområdet).

Af Jakob Carlsen fremgår det dog også, at ny bebyggelse på hjørnegrunden (projektområdet) skal opføres inden for det angivne byggefelt, som vist på kortvignetten. (se bilag)

Forvaltningen vurderer, at byggeretten fra den ophævede lokalplan på denne måde overføres til gældende lokalplan nr. 6.16, men blot ikke er blevet indført i de bygningsregulerende bestemmelser. Intentionen har dog været fortsat at muliggøre bebyggelsen på hjørnet af [adresse] og [adresse], således at facadeforløbet sluttes, og den bymæssige bebyggelse fremstår ubrudt.

Det ansøgte projekt er bestående af yderligere to boligejendomme tilsvarende naboejendommen. Bygningerne udføres i to plan med facader i røde teglsten og rødt, afvalmet tegltag. Bygningerne udføres med en klassisk arkitektur, med opsprossede vinduer og fyldningsdøre, som fint tilpasser sig den stedlige byggetradition og arkitektur.

Bebyggelsen fortsætter facadelinjen langs [adresse] og lægger sig samtidig helt ud til [adresse], så det åbne hul i bygningsrækken lukkes. Bygningerne opføres med samme højde og proportioner som dels nabobygningen, dels bebyggelsen langs [adresse], hvor også bebyggelsesprocenten er væsentligt højere end 35 %.

Det er dermed forvaltningens vurdering, at den ansøgte bebyggelse tilpasses områdets karakter og vil bidrage positivt til forløbet langs [adresse] og indkørslen til bycentrum.

Etablering af mindre, bynære boliger er endvidere i overensstemmelse med Visions- og Strategiplanen, hvor netop bosætning er et af de fire fokuspunkter. Som led i arbejdet med at øge bosætningen, blev Troels Christensen og -handlingsplan for Tønder Kommune politisk vedtaget i september 2022. Heri peges der særligt på et øget behov for mindre, bynære boliger, hvilket projektet vil være medvirkende til at opfylde.

Da både bebyggelsesprocent og maksimal bygningshøjde overskrides væsentligt i forhold til den gældende lokalplan, er der foretaget naboorientering i forbindelse med sagsbehandlingen. Der er inden for høringsfristen indkommet indsigelser imod projektet fra nærmeste naboer. (Se bilag)

### Lovgrundlag

Planloven

### Fagchefen for Plan & Udvikling indstiller,

at der meddeles dispensation til det ansøgte.

### Beslutning

Indstillingen godkendt.

Clavs Schultz deltog ikke i mødet.